CELEX: 31988D0257
Language: el
Date: 1988-03-30 00:00:00
Title: 88/257/ΕΟΚ: Απόφαση της Επιτροπής της 30ής Μαρτίου 1988 για έγκριση των διατάξεων εφαρμογής στο Βέλγιο του κανονισμού (ΕΟΚ) αριθ. 2990/82 του Συμβουλίου για την πώληση βουτύρου σε μειωμένη τιμή στους δικαιούχους κοινωνικής βοήθειας (Τα κείμενα στην γαλλική και ολλανδική γλώσσα είναι τα μόνα αυθεντικά)

Avis juridique important

|

31988D0257

88/257/ΕΟΚ: Απόφαση της Επιτροπής της 30ής Μαρτίου 1988 για έγκριση των διατάξεων εφαρμογής στο Βέλγιο του κανονισμού (ΕΟΚ) αριθ. 2990/82 του Συμβουλίου για την πώληση βουτύρου σε μειωμένη τιμή στους δικαιούχους κοινωνικής βοήθειας (Τα κείμενα στην γαλλική και ολλανδική γλώσσα είναι τα μόνα αυθεντικά)  

Επίσημη Εφημερίδα αριθ. L 106 της 27/04/1988 σ. 0047 - 0047

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Μαρτίου 1988  για έγκριση των διατάξεων εφαρμογής στο Βέλγιο του κανονισμού (ΕΟΚ) αριθ. 2990/82 του Συμβουλίου για την πώληση βουτύρου σε μειωμένη τιμή στους δικαιούχους κοινωνικής βοήθειας  (Τα κείμενα στη γαλλική και ολλανδική γλώσσα είναι τα μόνα αυθεντικά)  (88/257/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2990/82 του Συμβουλίου της 9ης Νοεμβρίου 1982 για την πώληση βουτύρου σε μειωμένη τιμή στους δικαιούχους κοινωνικής βοήθειας (1), όπως τροποποιήθηκε από τον κανονισμό (ΕΟΚ) αριθ. 778/87 (2), και ιδίως το άρθρο 3α παράγραφος 2,  Εκτιμώντας:  ότι το άρθρο 3α του κανονισμού (ΕΟΚ) αριθ. 2990/82 προβλέπει την ανακοίνωση, από τα ενδιαφερόμενα κράτη μέλη, των εθνικών διατάξεων που πρόκειται να θεσπίσουν για την εφαρμογή του εν λόγω κανονισμού και την έγκρισή του ή την ενδεχόμενη τροποποίησή τους από την Επιτροπή·  ότι πρέπει να εγκριθούν ορισμένοι όροι του σχεδίου που ανακοινώθηκε από το Βέλγιο στις 8 Ιανουαρίου 1988 όσον αφορά την εφαρμογή του κανονισμού (ΕΟΚ) αριθ. 2990/82 για το 1988·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι εθνικές διατάξεις εφαρμογής στο Βέλγιο του κανονισμού (ΕΟΚ) αριθ. 2990/82 για το 1988 εγκρίνονται υπό τον όρο ότι οι επιτόπιοι έλεγχοι αφορούν κυρίως:  - τις ποσότητες που έχουν αγοραστεί και τις ποσότητες που έχουν διανεμηθεί,  - το μητρώο των δικαιούχων για να επαληθευθεί εάν αυτό είναι συνεχώς ενημερωμένο,  - την τιμή που πληρώνεται από τους δικαιούχους.  Άρθρο 2  Η παρούσα απόφαση απευθύνεται στο Βασίλειο του Βελγίου.  Βρυξέλλες, 30 Μαρτίου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 314 της 10. 11. 1982, σ. 26.  (2) ΕΕ αριθ. L 78 της 23. 3. 1987, σ. 12.